Marie-Laure Brunet

| Marie-Laure Brunet |
| --- | --- |

Henkilötiedot
Syntynyt: 20. marraskuuta 1988 (ikä 35) Lannemezan, Hautes-Pyrénées, Ranska
Uran tiedot
Pituus:  166 cm
Seura:  US Autrans
Laji:  ampumahiihto 
Maailmancup
Kaudet:  2007–2014
Palkintokorokkeella:  10
 Tietolaatikko päivitetty 12.5.2017 
Aiheesta muualla
marielaurebrunet.com
  [ Muokkaa Wikidatassa ]   
| Mitalit> Maa:   Ranska.Naisten ampumahiihto. Olympialaiset  | Mitalit> Maa:   Ranska.Naisten ampumahiihto. Olympialaiset  | Mitalit> Maa:   Ranska.Naisten ampumahiihto. Olympialaiset  | Maa:   Ranska> Naisten ampumahiihto. |
| --- | --- | --- | --- |
|  Hopeaa | Vancouver 2010 | viesti |  |
|  Pronssia | Vancouver 2010 | takaa-ajo |  |
| MM-kilpailut  | MM-kilpailut  | MM-kilpailut  |  |
|  Kultaa | Pyeonchang 2009 | sekaviesti |  |
|  Hopeaa | Hanty-Mansijsk 2011 | viesti |  |
|  Hopeaa | Ruhpolding 2012 | normaalimatka |  |
|  Hopeaa | Ruhpolding 2012 | yhteislähtö |  |
|  Hopeaa | Ruhpolding 2012 | viesti |  |
|  Hopeaa | Nové Město 2013 | sekaviesti |  |
|  Pronssia | Östersund 2008 | viesti |  |
|  Pronssia | Pyeonchang 2009 | viesti |  |
|  Pronssia | Hanty-Mansijsk 2011 | sekaviesti |  |
Marie-Laure Brunet (s. 20. marraskuuta 1988 Lannemezan, Hautes-Pyrénées, Ranska) on entinen ranskalainen ampumahiihtäjä.
Brunet aloitti ampumahiihdon harrastamisen vuonna 2003. Hän saavutti junioreiden MM-kilpailuissa 2007 kultaa takaa-ajossa ja viestissä sekä pronssia normaalimatkalla. Vuoden 2008 junioreiden MM-kilpailuissa hän sai hopeaa normaalimatkalla ja viestissä sekä pronssia takaa-ajossa.
Brunet hiihti Östersundin MM-kilpailuissa 2008 toisen osuuden Ranskan viestijoukkueessa, joka sai pronssia. Pyeonchangin MM-kilpailuissa 2009 hän hiihti avausosuuden kultaa voittaneessa Ranskan sekaviestijoukkueessa. Naisten viestissä hän oli niin ikään ensimmäisen osuuden viestinviejänä Ranskan saadessa pronssia. Takaa-ajokilpailussa Brunet sijoittui seitsemänneksi, vaikka lähti matkaan pikakilpailun jälkeiseltä 52. sijalta. Yhteislähdössä hän oli kahdeksas ja normaalimatkalla viidestoista. Vancouverin olympialaisissa 2010 hän saavutti pronssia takaa-ajossa sekä oli sprinttikilpailussa kuudes, normaalimatkalla kahdestoista ja yhteislähdössä viidestoista. Viestissä Brunet hiihti avausosuuden Ranskan hopeajoukkueessa.
Hanty-Mansijskin MM-kilpailuissa 2011 Brunet hiihti ensimmäisen osuuden Ranskan pronssijoukkueessa sekaviestissä ja toisen osuuden hopeaa saaneessa naisten viestijoukkueessa. Yhteislähtökilpailussa hän oli yhdeksäs. Ruhpoldingin MM-kilpailuissa 2012 hän sai normaalimatkalla, yhteislähdössä ja viestissä hopeaa, oli sprintissä viides ja takaa-ajossa kuudes. Nové Měston MM-kilpailuissa 2013 hän sai sekaviestissä hopeaa ja oli takaa-ajossa yhdestoista. Sotšin olympialaisissa 2014 hän pyörtyi huonovointisuuden seurauksena naisten viestin avausosuudella, ja Ranska joutui keskeyttämään kilpailun.
Brunet kilpaili maailmancupissa ensimmäisen kerran Kontiolahdella kaudella 2007–2008 ja sai ensimmäiset maailmancup-pisteensä sijoituttuaan normaalimatkalla 26:nneksi. Kymmenen parhaan joukkoon hän sijoittui ensimmäisen kerran oltuaan myöhemmin samalla kaudella neljäs Pyeongchangin takaa-ajokilpailussa. Ensimmäisen palkintokorokepaikkansa hän sai oltuaan kolmas Trondheimin takaa-ajokilpailussa 21. maaliskuuta 2009.
Brunet saavutti rulla-ampumahiihdon MM-kilpailuissa Haute Mauriennessa kesällä 2008 kultaa viestissä sekä hopeaa pikakilpailussa ja takaa-ajossa.
Brunet ilmoitti uransa lopettamisesta kesäkuussa 2014.